Emisiunea "Chefi la Cuțite" este în prim plan în ultima vreme, după ce vechii jurați care au "scris istorie" în televiziune au demisionat. Potrivit audiențelor, se pare că emisiunea culinară nu mai este de interes pentru telespectatori.
Conform informațiilor furnizate de cancan.ro, se pare că Antena 1 nu este pe deplin mulțumită de noul efectiv al juraților și își dorește să readucă în prim-plan personalitățile care au marcat istoria show-ului culinar.
Printre numele vehiculate pentru revenirea triumfală se regăsesc și Dan Negru, alături de cei trei chefi care au fost emblematici pentru formatul emisiunii. Această mutare ar putea aduce o nouă suflare și un val de entuziasm în rândul telespectatorilor fideli.
Reacția halucinantă a lui Dan Negru
Astfel, la un eveniment fastuos organizat la Palatul Parlamentului, Dan Negru a vorbit despre toate aceste aspecte, dar a divulgat și marele secret al lui Florin Piersic.
"Îți zic una bună cu Florin. Am fost cu el pe un drum de la București la Cluj. Știi ce face pe drum, ca să-și țină mintea tânără?! Recită poezii. Mi s-a părut genial", a spus Dan Negru, cu referire la Florin Piersic.
În momentul în care a fost întrebat dacă s-a uitat la emisiunea "Chefi la Cuțite", Dan Negru nu a scos niciun cuvânt, și-a pus mâna la gură și a plecat din fața camerei de filmat.